Avanture Trbe i Dugog
<s>Trba i Dugi su junaci serijala slikovnica Avanture Trbe i Dugog banjalučke književnice Jelene Kojović Tepić.</s><s>Dva neobična drugara, Trba i Dugi, zbog svog fizičkog izgleda nisu uklopljeni u običan svijet, ali, čistim srcima i sposobnošću da budu stvarno dobri prijatelji, pronalaze svoje mjesto pod suncem.</s><s>To mjesto je Zmajev zamak, u kom žive, zajedno sa neobičnim Zmajem, koji umjesto ratovanja, vatrenim dahom peče kolače, i Princezom, odbjeglom iz Kraljevstva, jer nije željela da živi život koji su drugi za nju isplanirali.</s>

<s>Knjiga prva: Avanture Trbe i Dugog - "Knjiga prva" 
Serijal ilustrovanih bajki iz Banjaluke, namijenjen djeci predškolskog i ranog školskog uzrasta, koji na zabavan način promoviše prave vrijednosti.</s><s>Knjige su nastale iz priča koje je Jelena Kojović Tepić pričala svom sinu Griši, i kada je  Mladen Đukić , animator, producent i izdavač serijala, shvatio da nemamo domaćih knjiga koje bi on čitao svom sinu Petru.</s><s>Iako se u Republici Srpskoj niko od izdavača nije usudio da štampa ovakav projekat, Jelena i Mladen su pokrenuli online kampanjei dobili prenumerante i čitaoce i prije pojave prve knjige.</s><s>Prema planu autorskog tima da afirmiše domaće umjetnike, svaku epizodu serijala ilustruje drugi umjetnik.</s>

<s>Kratak sadržaj
Četiri glavna junaka, Trba, Dugi, Princeza i Zmaj su likovi koji su naoko obični, nemaju super moći, imaju sasvim obične strahove, zebnje i dileme, ali su spremni da se žrtvuju i razvijaju da bi pomogli prijateljima.</s><s>Knjiga 1, koja se i zove Avanture Trbe i Dugog, predstavlja uvod u serijal u kom se junaci upoznaju i kroz niz peripetija stižu u Zmajev zamak.</s><s>Kao epizodni lik, već u prvom dijelu se pojavljuje i Žar ptica, lokalni biznismen s posebnim moćima.</s><s>Prvu knjigu je ilustrovao Dejan Mijatović.</s>

<s>Knjiga druga: Avanture Trbe i Dugog - "Potraga za zmajospasom" 
"Potraga za zmajospasom" govori o Zmaju koji je dobio upalu pluća, bolest koja u zmajevskom svijetu traje 777 dana i liječi se samo čarobnom biljkom zmajospas, koja raste na veoma opasnom mjestu, zloglasnom Troglavovom vrhu.</s><s>Trba, Dugi i Princeza, boreći se protiv vlastitih strahova, kreću na opasnu avanturu da bi pomogli prijatelju.</s><s>U ovoj epizodi se pojavljuje još jedan važan epizodni junak, zec Vladimir, apotekar, koji će se postati podstanar u Zmajevom zamku.</s>

<s>Drugu knjigu je je ilustrovala Nataša Jovanić.</s>

<s>Knjiga treća: Avanture Trbe i Dugog - "Izgubljeni recepti doktora zeca" 
"Izgubljeni recepti doktora zeca" govori o Trbi, Dugom, Princezi i Zmaju, uvrnutoj ekipi dobrodušnih junaka, koji srećno žive u Zmajevom zamku.</s><s>Međutim, dešava se nešto neočekivano.</s><s>Dugi je počeo da pati od nesanice.</s><s>Doktor zec Vladimir mu je dao pogrešan lijekić, i Dugi, a s njim i Princeza i Trba su počeli nekontrolisano da se smanjuju.</s>

<s>Hitno je, potreban im je protivlijek koji se nalazi u izgubljenoj svesci recepata doktora Vladimira, zeca koji odskora živi u Zamku, a sveska je negdje, na dnu ruševina jednog fakulteta.</s><s>Da li će Zmaj uspjeti da pronađe svesku prije nego što Trba, Dugi i Princeza postanu nevidljivi golim okom ?</s>

<s>Naši junaci su blesavi, dobri, s dušama čistim poput dječijih.</s><s>Ova priča ohrabruje mališane da se ne uklapaju u kalupe i budu svoji, ali i da cijene prijateljstvo i sarađuju sa drugarima.</s>

<s>Treću knjigu je ilustrovala Milica Čvokić.</s>

<s>Knjiga četvrta: Avanture Trbe i Dugog - "Ništa bez princes torte" 
"Ništa bez princes torte" je četvrta knjiga i postoje dva razloga zašto je ova epizoda posebna.</s><s>Prvi je što sve Jelenine priče pomažu djeci da se suoče sa nekim stvarnim problemom, ovaj put, vršnjačkim nasiljem.</s><s>Upoznaćete Dragu, njegovo strašno veličanstvo, Zmajevog starijeg brata.</s><s>Siledžiju koji muči sve oko sebe, a naročito Zmaja.</s><s>Кako će se hrabra družina izboriti sa okrutnim Dragom, i zašto je za tu borbu važna jedna princeza i jedna princes torta.</s>

<s>Četvrtu knjigu je ilustrovala Nataša Konjević.</s>

<s>Peta knjiga: Avanture Trbe i Dugog - "I Zmaj ponekad pogriješi" 
"I Zmaj ponekad pogriješi" je knjiga koja je obilježila peti rođenadan zanimljivih avantura Trbe i Dugog.</s><s>Da li će tri drugara uspjeti da spasu Princezu iz ruku zle vještice, koja je planirala da je upotrijebi kao sastojak za kolače ?</s><s>Kako je vatreni Zmaj ronio pod jezerom ?</s><s>Ko je i šta naučio iz nove avanture ?</s><s>Saznajte, ali najprije pročitajte.</s>

<s>Petu knjigu je ilustrovao Dragoslav Malinić.</s>

<s>Glavni likovi</s>

<s>Trba 
Dobrodušna i dobrotrbušna sanjalica.</s><s>Čovjek koji je izmislio kolut nalijevo i kolut nadesno.</s><s>Ljubitelj svih slatkiša.</s><s>Drug na kog se uvijek može osloniti.</s>

<s>Dugi 
Najviši i najtiši član družine.</s><s>Voli matematiku i priče.</s><s>Poznat po tome što može da ubere jabuku s najviše grane i da je uvijek podijeli sa prijateljima.</s><s>Veoma osjećajan i malo stidljiv.</s>

<s>Zmaj 
Iako potomak ratničke, slavne zmajevske loze, hrabro se odlučio da slijedi svoje slatke snove i postane najbolji poslastičar u zemlji.</s><s>Dar bljuvanja vatre koristi za pečenje kolača.</s><s>Veoma mudar</s>

<s>savjetnik, dobar drugi i savršen domaćin.</s>

<s>Princeza 
Odbjegla iz kraljevstva zbog ljubavi prema druženju i čokoladi.</s><s>Obožava da pjeva veoma glasno, naročito kad se nečeg uplaši.</s><s>Za razliku od ostalih princeza (šmizli) ona je odlučna i žustra.</s><s>Najbolja drugarica u družini.</s>

<s>Reference</s>

<s>Bosanskohercegovačka književnost
Dječja književnost</s>

